**“Axborot xavfsizligi menejment tizimini sertifikatlashtirish” boʻyicha
 xizmat koʻrsatish reglamenti**

1. **Xizmat tavsifi**

**1.1. Xizmat nomi**

Axborot xavfsizligi menejment tizimini sertifikatlashtirish.

**1.2. Xizmat natijasi**

Muvofiqlik sertifikatini berish (sertifikatlash ishlarining ijobiy natijalari boʻlganda) yoki uni berishni rad etish (sertifikatlash ishlarining salbiy natijalari boʻlganda).

**1.3. Xizmat koʻrsatuvchi organ**

Axborot xavfsizligini boshqarish tizimini sertifikatlash organi (keyingi o‘rinlarda AXBT SO) 2021-yil 23-sentabrda “Kiberxavfsizlik markazi” DUKda O‘zbekiston Respublikasi Milliy sertifikatlashtirish tizimida akkreditatsiyadan o‘tkazildi (akkreditatsiya sertifikati № O‘ZAK.MT.0015).

**1.4. Huquqiy asoslar**

- Oʻzbekiston Respublikasining “Mahsulot va xizmatlarni sertifikatlashtirish toʻgʻrisida”gi qonuni.

- Oʻzbekiston Respublikasi Prezidentining 2020 yil 15 iyundagi PQ-4751-sonli “Oʻzbekiston Respublikasida kiberxavfsizlik tizimini yanada takomillashtirish chora-tadbirlari toʻgʻrisida”gi qarori.

**1.5. Xizmatdan foydalanuvchi buyurtmachilar**

Mulk shaklidan qat’iy nazar, AXMT sertifikatlashtirish uchun buyurtmachi.

**1.6. Ariza berish muddati**

Muddat belgilanmagan.

**1.7. Ijro muddati**

AXMT SO sifat menejmenti tizimlarining “Sifat qoʻllanmasi”ga muvofiq, AXMTni sertifikatlashtirish muddati buyurtmachi ob’yektining tayyorligiga bogʻliq, ammo sertifikatlashtirish uchun ariza roʻyxatdan oʻtgan kundan boshlab olti oydan oshmasligi kerak.

**1.8. Tasdiqlash muddati**

AXMTni sertifikatlashtirish yuzasidan kelib tushgan ariza ko‘rib chiqilib,
5 (besh) kun ichida AXMT SO rahbari tomonidan sertifikatlashtirish ishlarini amalga oshirish yoki oshirmaslik bo‘yicha qaror qabul qilinadi.

**2. Xizmatdan foydalanuvchilarni xabardor qilish**

**2.1. Axborot tarkibi va hajmi**

Har qanday murojaat qilgan shaxsga quyidagi maʻlumotlarni taqdim etish kafolatlanadi:

- xizmat koʻrsatuvchi organning joylashgan joyi, uning ish jadvali, tashrif buyuruvchilarni qabul qilish tartibi (telefon orqali oldindan roʻyxatdan oʻtish, murojaat kuni qabul qilish, jonli navbat va boshqalar);

- AXMTni sertifikatlashtirish xizmatidan foydalanish uchun zarur boʻlgan hujjatlar roʻyxati (ushbu reglamentning 2-son ilovasi);

- toʻldirish uchun zarur boʻlgan shakllarni olish tartibi va usullari, toʻlov tartibi;

- xizmatni olish tartibi;

- xizmat koʻrsatish muddati;

- reglament bilan tanishish usullari.

**2.2. Batafsil ma’lumot**

“AXMT sertifikatlashtirish” xizmati haqida qo‘shimcha ma’lumotlarni www.csec.uz veb-sayti yoki (71) 203-12-24 telefon raqami orqali olishlari, shuningdek, buyurtmachilar: info@csec.uz elektron pochta manziliga murojaat yuborishlari mumkin.

**2.3. Talab boʻyicha xabar berish**

Shaxsan: 9:00 dan 18:00 gacha xizmatdan foydalanish, toʻlov tafsilotlari, kerakli hujjatlar tarkibi, ma’lumotlarni matn shaklida taqdim etish kabi har qanday masalalar boʻyicha ogʻzaki maslahat beriladi.

Elektron pochta orqali: kunu-tun har qanday yozma soʻrovlarni umumiy matn formatlarida (oddiy matn, biriktirilgan DOC fayli, RTF, PDF) yoki boshqa kelishilgan koʻrinishda qabul qilinadi, 9:00 dan 18:00 gacha yozma hujjatlarni oddiy matn yoki biriktirilgan DOC fayli RTF, PDF formatlarida yoki boshqa kelishilgan koʻrinishda yuboriladi.

**2.4. Xizmat koʻrsatish joyi toʻgʻrisida ma’lumot**

Yuridik manzil: Oʻzbekiston Respublikasi, 100187, Toshket sh., Doʻrmon yoʻli koʻchasi, 31-uy. Hozirda joylashgan manzil T.Shevchenko 20-uy.

Tal: (71) 203-12-24

E-mail: info@csec.uz

Veb-sayt: <https://www.csec.uz/>

**3. Xizmat koʻrsatish**

**3.1. Ish vaqti**

Ish vaqtlari 9:00 dan 18:00 gacha. Tushlik 13:00 dan 14:00gacha.

Dam olish kunlari: shanba, yakshanba.

**4. Xizmat koʻrsatish tartibi**

**4.1. Kerakli hujjatlar**

Sertifikatlashtirish auditining birinchi bosqichi uchun arizaga ilovadagi roʻyxatga (ushbu reglamentning 1-ilovasi) muvofiq zarur hujjatlar ilova qilinadi.

AXMT sertifikatlashtirish boʻyicha auditning ikkinchi bosqichi AXMT amalga oshirilganlik sifatini tahlil qilish va uning samaradorligini baholash uchun toʻgʻridan-toʻgʻri buyurtmachining ob’yektida amalga oshiriladi.

**4.2. Xizmat narxi**

AXMT sertifikatlashtirish uchun buyurtmachi (davlat va xoʻjalik boshqaruvi organlari, mahalliy davlat hokimiyati organlari, xususiy sektor), mulkchilik shaklidan qat’iy nazar, xizmat pullik asosda amalga oshiriladi, xizmat narxi shartnomada ko‘rsatiladi.

**4.3. Xizmat koʻrsatish bosqichlari**

**Sertifikatlashtirish auditining birinchi bosqichi:**

- “Kiberxavfsizlik markazi” davlat unitar korxonasida sertifikatlashtirish auditining birinchi bosqichi uchun arizani roʻyxatdan oʻtkazish;

- AXMT SOga ilova qilingan hujjatlar toʻplami bilan ariza yuborish;

- “AXMT sertifikatlashtirish uchun arizalarni roʻyxatdan oʻtkazish jurnali”da arizani roʻyxatdan oʻtkazish;

-sertifikatlashtirish auditining 1-bosqichini o‘tkazish shartnomasini rasmiylashtirish (ushbu reglamentning 3-son ilovasi);

- AXMT sertifikatlashtirish uchun auditorlik guruhini tayinlash toʻgʻrisidagi buyruq;

- sertifikatlashtirish auditining 1-bosqichi natijalari boʻyicha yozma hisobot tuzish;

- buyurtmachini xabardor qilish, audit natijalari toʻgʻrisida hisobot tayyorlash va yuborish.

**Sertifikatlashtirish auditining ikkinchi bosqichi toʻgʻridan-toʻgʻri buyurtmachining obyektida oʻtkaziladi:**

- -sertifikatlashtirish auditining 2-bosqichini o‘tkazish shartnomasini rasmiylashtirish (ushbu reglamentning 4-son ilovasi);

- AXMT audit rejasini tayyorlash;

- kirish (tanishuv) uchrashuvini oʻtkazish;

- ariza beruvchining AXMT tekshirish va baholash;

- yakuniy yigʻilish oʻtkazish;

- audit natijalari boʻyicha hisobotni tayyorlash va yuborish;

- sertifikat taqdim qilish.

**4.4. Xizmat koʻrsatishni rad etish uchun asoslar**

Xizmat koʻrsatishni rad etish uchun asoslar:

- ariza bilan murojaat qilgan tekshirilayotgan tashkilotning mavjud emasligi;

- xizmatdan foydalanish huquqi yoki vakolati yoʻqligi, boshqa shaxs nomidan harakat qilish;

- hujjatlarni tekshiruvchi tashkilotning belgilangan talablariga mos kelmasligi (notoʻgʻri toʻldirish);

- amaldagi sifat menejmenti tizimining mavjud emasligi;

- taqdim etilgan hujjatlarda haqiqatga mos kelmaydigan ma’lumotlarning mavjudligi.

**5. Tomonlar majburiyatlari**

Tekshirish tashkiloti quyidagilar uchun javobgardir:

- AXMT auditi natijalari boʻyicha hisobotning ishonchliligiga;

- AXMT auditi paytida olingan ma’lumotlarning maxfiyligiga rioya qilishga.

Tekshirilayotgan tashkilot quyidagilar uchun javobgardir:

- tekshiruvchi tashkilotga taqdim etilgan ma’lumotlarning ishonchliligi
va toʻliqligi;

- tekshiruvchi tashkilot oʻz majburiyatlarini bajarishiga toʻsqinlik qilishi mumkin boʻlgan har qanday cheklovlarni bartaraf etish.

**6. Sifatni ta’minlash**

**6.1. Sifatsiz xizmat ustidan shikoyat qilish**

Sertifikatlashtirish natijalariga rozi boʻlmagan taqdirda, buyurtmachi AXMT SO apellyatsiya komissiyasiga murojaat qilish yoki xizmat natijalariga qonun hujjatlarida belgilangan tartibda shikoyat qilish huquqiga ega.

**Qisqartmalar:**

Markaz - “Kiberxavfsizlik markazi” DUK;

AXMT SO - Axborot xavfsizligi menejment tizimini sertifikatlash organi;

Ariza beruvchi - davlat va xoʻjalik boshqaruvi organlari, mahalliy davlat hokimiyati organlari, xususiy sektor;

Buyurtmachi – xizmatdan foydalanish uchun ariza yuborgan va AXMT sertifikatlashtirish uchun AXMT SO bilan shartnoma tuzgan tashkilot;

NH – normativ hujjatlar.